~ હા બહુ જ વિરોધ થયો હતો, અને ખાલી ફેમીલી જ નહિ બધા કઝીને પણ વિરોધ કરેલો. એ લોકો મારા આ જુનુન પર હસતા હતા, આજે પણ એમને હસવું જ આવે છે. પણ મને મારા ફેમીલી સિવાય કોઈનાથી મતલબ નથી. મારા મમ્મી પપ્પા પણ હજુ વિરોધ કરે છે. મારી મમ્મી આજે પણ જ્યારે મારા ફોનમાં મારા વિડીયો જોઇને એમ કે છે કે આ બધું ગોળ ગોળ ફરીને શું કરે છે. અને જ્યારે ટીવીમાં કોઈ ડાન્સ શો આવે ત્યારે એમાં બેક ક્લીપ્સ જોઇને સંભળાવે છે કે તુ આવું તો કદી નહિ કરી શકે. હું એક વાત એ બી કહીશ કે મારા મત મુજબ જીમ્નાસ્ટીક અને ડાન્સ બંને અલગ વસ્તુ છે. પ્રેક્ટીસ દ્વારા બધું જ શક્ય છે, પણ જીમ્નાસ્ટીક અને ડાન્સને હું અલગ જ રાખવા માંગું છું. છતાં સાંભળવું તો પડે જ છે. પણ હા એ પણ સાચું છે કે રાતના બધા સુઈ ગયા પછી જ્યારે હું વિડીયો બનાવતો હોઉં, ત્યારે એમણે મને ક્યારેય રોક્યો નથી. એટલે વિરોધના સામે સપોર્ટ પણ એટલો જ છે, એમ કહી શકાય. કારણ કે ઘણીવાર રાતના બે વાગ્યા સુધી પણ જો હું શૂટ કરતો હોઉં છું, તો એમણે કદી મને એમ નથી કહ્યું કે અવાજ આવે છે તો બંધ કર. એટલે એક રીતે એમનો પણ સપોર્ટ મારા અહી સુધી આવવા માટે મહત્વનો રહ્યો છે.